114. ΑΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (Ε.Ε.Τ.Τ.) Αριθ. 390/1 της 13 /21 Ιουν. 2006 (ΦΕΚ Β΄ 750) Κανονισμός Χρήσης και Χορήγησης Δικαιωμάτων Χρήσης Ραδιοσυχνοτήτων υπό καθεστώς Γενικής Άδειας για την παροχή Δικτύων ή / και Υπηρεσιών Ηλεκτρονικών Επικοινωνιών. Έχοντας υπόψη: α.το ν. 3431/2006 «Περί ηλεκτρονικών επικοινωνιών και άλλες διατάξεις» (ΦΕΚ 13/Α΄73.3.2006), ιδίως τα άρθρα 12, 23, 24, β.το ν. 1843/1989 «Κύρωση Τελικών Πράξεων της Παγκόσμιας Διοικητικής /διάσκεψης Ραδιοεπικοινωνιών (Γενεύη 1979)» (ΦΕΚ 96/Α/1989), γ.την υπ’ αριθ. 21229/1983 Κοινή Απόφαση των Υπουργών Εθνικής Άμυνας και Μεταφορών και Επικοινωνιών «Κύρωση Εθνικού Κανονισμού Κατανομής Ζωνών Συχνοτήτων» (ΦΕΚ 550/Β/1983) όπως εκάστοτε ισχύει, δ.το γεγονός ότι από την απόφαση αυτή δεν δημιουργείται δαπάνη σε βάρος του κρατικού προϋπολογισμού, αποφασίζει: Άρθρο 1 Σκοπός και Πεδίο Εφαρμογής 1.Ο παρών κανονισμός καθορίζει το πλαίσιο χρήσης ραδιοσυχνοτήτων υπό καθεστώς Γενικής Άδειας και τη διαδικασία χορήγησης ατομικών Δικαιωμάτων χρήσης μεμονωμένων ραδιοσυχνοτήτων ή ζωνών ραδιοσυχνοτήτων για την παροχή δικτύων ή/και υπηρεσιών ηλεκτρονικών επικοινωνιών, κατ’ εφαρμογή του ν.3431/2006. (Μετά τη σελ. 386,612) Σελ. 386,613 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.114 2.Στον παρόντα κανονισμό δεν εμπίπτουν τα κρατικά δίκτυα ηλεκτρονικών επικοινωνιών, τα δίκτυα και οι μεμονωμένοι σταθμοί ραδιοεπικοινωνιών της υπηρεσίας ραδιοερασιτέχνη, της υπηρεσίας ραδιοερασιτέχνη μέσω δορυφόρου και όσα χρησιμοποιούνται αποκλειστικά για πειραματικούς ή ερευνητικούς σκοπούς και για επίδειξη. Επίσης δεν εμπίπτουν η αναλογική τηλεόραση και ραδιοφωνία ελεύθερης λήψης και η επίγεια και δορυφορική ψηφιακή ευρυεκπομπή. Άρθρο 10 Τροποποίηση Όρων Δικαιώματος 1.Όταν στη πράξη χορήγησης του δικαιώματος προσδιορίζεται η ακριβής θέση και τα τεχνικά χαρακτηριστικά των σταθμών ραδιοεπικοινωνιών, ο δικαιούχος μπορεί να ζητήσει την τροποποίηση του δικαιώματος, εφόσον αυτή δεν αφορά αλλαγή θέσης (εκτός αν το αίτημα τροποποίησης αφορά εύλογες αλλαγές στον προσδιορισμό της θέσης που οφείλονται σε διαφορές ανάμεσα στις δηλωθείσες συντεταγμένες και την ταχυδρομική διεύθυνση θέσης; του σταθμού). Η τροποποίηση γίνεται με απόφαση της ΕΕΤΤ ύστερα από αίτηση του δικαιούχου, η οποία υποβάλλεται τουλάχιστον 45 ημέρες πριν την σχεδιαζόμενη υλοποίηση της τροποποίησης. Απόφαση εκδίδεται εντός έξι εβδομάδων από την υποβολή της αίτησης. Η τροποποίηση δεν μπορεί να παρατείνει την διάρκεια ισχύος του αρχικού δικαιώματος. 2.Για την εξέταση της αίτησης τροποποίησης πρέπει να πληρούνται οι προϋποθέσεις που ισχύουν για τη χορήγηση νέου δικαιώματος. 3.Η ΕΕΤΤ δύναται με αιτιολογημένη απόφαση της και κατόπιν ακρόασης του δικαιούχου, να τροποποιεί τους όρους της παραγράφου 2, του Άρθρου 7, που συνοδεύουν το δικαίωμα, που έχει χορηγήσει, υπό την προϋπόθεση ότι η τροποποίηση: (α)είναι αντικειμενικά αιτιολογημένη σε σχέση με τη χρήση της συγκεκριμένης ραδιοσυχνότητας, ιδίως για λόγους εναρμόνισης σε Ευρωπαϊκό ή Διεθνές επίπεδο, αποδοτικής χρήσης του φάσματος, και για λόγους δημόσιας υγείας, τάξης και ασφάλειας, (β)δεν εισάγει υπέρμετρες διακρίσεις σε βάρος συγκεκριμένων προσώπων ή συγκεκριμένης κατηγορίας προσώπων, είτε αναφορικά με τον χρόνο και τρόπο πληρωμής των τελών χρήσης είτε με άλλο τρόπο, (γ)είναι αναλογική με τους στόχους της τροποποίησης ή του όρου Χρήσης, (δ)είναι διαφανής, τόσο από την άποψη των χρηστών που αναφέρεται και του σκοπού που επιδιώκει, και (ε)είναι σύμφωνη με τις παραγράφους 2 και 3, του άρθρου 27, του ν.3431/2006. 4.Η ΕΕΤΤ δύναται με αιτιολογημένη απόφαση της και κατόπιν δημόσιας διαβούλευσης να επιβάλλει τη τροποποίηση των όρων που σχετίζονται με την χρήση ζωνών συχνοτήτων ή μεμονωμένων  Σελ. 386,620 Τεύχος      Σελ.        ραδιοσυχνοτήτων και περιλαμβάνονται στον Κανονισμό Όρων Χρήσης Ραδιοσυχνοτήτων για λόγους που σχετίζονται με την αποτελεσματική διαχείριση και διαθεσιμότητα του φάσματος. 5.Ο αναδασμός συχνοτήτων στο μέτρο που είναι εύλογος και αναγκαίος για την τήρηση των αρχών του άρθρου 3 του ν. 3431/2006, γίνεται σύμφωνα με το άρθρο 23, παρ. 8 του ως άνω Νόμου. Άρθρο 11 Αναστολή Δικαιώματος 1.Αναστολή του δικαιώματος μπορεί να επιβληθεί σε περίπτωση που ανασταλεί η Γενική Άδεια, ενόψει της οποίας χορηγήθηκε το εν λόγω δικαίωμα, ή ο δικαιούχος προβεί σε σοβαρές ή / και επανειλημμένες παραβάσεις, σύμφωνα με τα οριζόμενα στο άρθρο 63 του ν.3431/2006. Σοβαρές παραβάσεις θεωρούνται ιδίως οι εξής : (α)Η περίπτωση της επαναλαμβανόμενης επιζήμιας παρεμβολής άλλων νομίμως λειτουργούντων σταθμών, σύμφωνα με τους όρους της χορήγησης. (β)Η περίπτωση χρησιμοποίησης των σταθμών κατά τρόπο που δεν είναι σύμφωνος με τον δηλωθέντα προορισμό τους ή χρήσης εξοπλισμού που δεν πληροί τα τεχνικά χαρακτηριστικά στα οποία βασίστηκε το δικαίωμα. (γ)Όταν ο δικαιούχος χρησιμοποιεί την εκχωρημένη συχνότητα κατά τρόπο ο οποίος δεν συνάδει με την αίτηση του με βάση την οποία χορηγήθηκε το δικαίωμα ή/και παραβιάζει τους όρους του δικαιώματος. 22.ΔΑ.α.114 Οργάνωση και Λειτουργία των Τηλεπικοινωνιών - Ε.Ε.Τ.Τ. (δ)Όταν από τις αρμόδιες αρχές, διαπιστώνεται η πρόκληση επιβλαβών παρενοχλήσεων σε άλλα συστήματα ραδιοεπικοινωνίας λόγω μη τήρησης των όρων και τεχνικών στοιχείων της χορήγησης ή λόγω βλάβης/δυσλειτουργίας του εξοπλισμού που καλύπτεται από αυτήν, ο δικαιούχος υποχρεώνεται να διακόψει τη λειτουργία των υπαίτιων συστημάτων του αμέσως. 2.Αναστολή του δικαιώματος γίνεται επίσης για λόγους δημοσίου συμφέροντος. 3.Αναστολή του δικαιώματος γίνεται σύμφωνα με τη διαδικασία του άρθρου 63 του ν. 3431/2006. Σε εξαιρετικές περιπτώσεις που οι επιζήμιες παρεμβολές θέτουν σε κίνδυνο τη δημόσια τάξη και ασφάλεια, είναι δυνατόν να ληφθούν άμεσα μέτρα προκειμένου να διακοπεί η χρήση των συστημάτων που προκαλούν τις εν λόγω παρεμβολές. Άρθρο 12 Ανάκληση Δικαιώματος Το δικαίωμα μπορεί να ανακληθεί, να καταργηθεί ή να μην ανανεωθεί, εφόσον ανακληθεί η Γενική Άδεια ή έπειτα από ειδικά αιτιολογημένη απόφαση της ΕΕΤΤ, ιδίως στις εξής περιπτώσεις: (α)Όταν, ο δικαιούχος καθυστερεί να εκπληρώσει τις ληξιπρόθεσμες οφειλές του προς την ΕΕΤΤ, σε σχέση με τις Ραδιοσυχνότητες που περιλαμβάνει το δικαίωμα,. (β)Όταν η ραδιοσυχνότητα την οποία περιλαμβάνει το δικαίωμα έχει εκχωρηθεί σε Δευτερεύουσα Βάση στη συγκεκριμένη ζώνη και προκαλεί Επιζήμιες Παρεμβολές σε ραδιοσυχνότητα/ες που έχουν εκχωρηθεί σε Πρωτεύουσα βάση, σύμφωνα με τον ΕΚΚΖΣ. (γ)Αν παρά την επιβολή αναστολής, ο δικαιούχος συνεχίζει τη χρήση των ραδιοσυχνοτήτων του δικαιώματος. (δ)Αν σύμφωνα με το άρθρο 5 παρ. 8 του παρόντος Κανονισμού, η ΕΕΤΤ έχει προβεί σε χορήγηση δικαιώματος, με διαφορετικά τεχνικά χαρακτηριστικά από αυτά που περιέχονται στην αίτηση εκχώρησης και παρά ταύτα ο δικαιούχος κάνει χρήση των ραδιοσυχνοτήτων κατά τρόπο ο οποίος αντίκειται στη παραπάνω Απόφαση. 2.Εάν μετά την χορήγηση του δικαιώματος και αφού ο σταθμός ραδιοεπικοινωνιών τεθεί σε λειτουργία αποδειχτεί ότι το νεοεγκατασταθέν σύστημα δέχεται ή προκαλεί επιζήμιες παρεμβολές σε νομίμως λειτουργούντα συστήματα, οι οποίες δεν ήταν δυνατό να προβλεφθούν από την εξέταση των στοιχείων του φακέλου, το δικαίωμα ανακαλείται και η ΕΕΤΤ προβαίνει σε χορήγηση νέου δικαιώματος κατά απόλυτη χρονική προτεραιότητα, χωρίς να απαιτείται νέα αίτηση από τον ενδιαφερόμενο. 3.Το δικαίωμα ανακαλείται μετά από έγγραφη αίτηση του δικαιούχου στην οποία αναφέρει ότι δεν επιθυμεί πλέον να χρησιμοποιήσει την εν λόγω ραδιοσυχνότητα. Η ισχύς της ανάκλησης άρχεται από την ημερομηνία υποβολής στην ΕΕΤΤ της σχετικής αίτησης. 4.Στις περιπτώσεις των Ειδικών Ραδιοδικτύων για επιβατηγά αυτοκίνητα δημόσιας χρήσης με μετρητή (ΤΑΞΙ), το δικαίωμα ανακαλείται αν ανακληθεί η έγκριση του Νομάρχη, σύμφωνα με το άρθρο 28 παρ. 3 του ν.3431/2006, κατόπιν κοινοποίησης της σχετικής απόφασης στην ΕΕΤΤ 5.Οι διατάξεις και οι γενικές αρχές που αφορούν την ανάκληση των διοικητικών πράξεων, εφαρμόζονται επικουρικώς προς τις διατάξεις του παρόντος κανονισμού. Άρθρο 13 Παροχή Πληροφοριών 1.Η ΕΕΤΤ μπορεί να ζητήσει από οποιοδήποτε πρόσωπο που χρησιμοποιεί ραδιοσυχνότητες να της παράσχει όλες τις πληροφορίες που αυτή θεωρεί απαραίτητες για να εκπληρώσει τις λειτουργίες της. Η παροχή αυτών των πληροφοριών γίνεται σύμφωνα με το άρθρο 64 του Ν. 3431/2006. 2.Ιδίως, οι πάροχοι δικτύων και υπηρεσιών ηλεκτρονικών επικοινωνιών που χρησιμοποιούν ραδιοσυχνότητες, οφείλουν να παρέχουν κατόπιν αιτήματος της ΕΕΤΤ κάθε είδους πληροφορία σχετική με τη θέση, τα τεχνικά χαρακτηριστικά και τη διασύνδεση των σταθμών ραδιοεπικοινωνίας του δικτύου τους. Άρθρο 14 Κυρώσεις Σε περίπτωση παράβασης διάταξης του παρόντος, η ΕΕΤΤ επιβάλλει τις κυρώσεις που προβλέπονται στο άρθρο 63 του ν. 3431/2006. Άρθρο 15 Τέλη χρήσης ραδιοσυχνοτήτων 1.Σε όλες τις περιπτώσεις χορήγησης ατομικού δικαιώματος χρήσης σύμφωνα με τον παρόντα Κανονισμό καταβάλλονται τέλη χρήσης ραδιοσυχνοτήτων και διοικητικά τέλη για την διαχείριση και έλεγχο των αιτήσεων των παροχών. Ο υπολογισμός των τελών αυτών γίνεται σύμφωνα με την Απόφαση της ΕΕΤΤ ΑΠ. 276/49 (ΦΕΚ 256/Β74.3.2003), όπως εκάστοτε ισχύει. Ως διοικητικά τέλη, νοούνται τα αναφερόμενα στην ως άνω Απόφαση της ΕΕΤΤ ως τέλη εκχώρησης. (Μετά τη σελ. 386,620) Σελ. 386,621 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.114 2.Ειδικότερα για τα δίκτυα της κινητής υπηρεσίας συμπεριλαμβανομένων των ειδικών ραδιοδικτύων, καταβάλλεται για την επεξεργασία των αιτημάτων διοικητικό τέλος ύψους €115,00 ανά αναμεταδότη ή σταθμό βάσης εφόσον το δίκτυο δεν περιλαμβάνει αναμεταδότες. Για τα εν λόγω δίκτυα που δεν έχουν σταθμούς βάσης ή αναμεταδότες, το τέλος καθορίζεται σε €115 ανά αίτηση. Άρθρο 16 Τελικές και Μεταβατικές Διατάξεις 1.Αποφάσεις που έχουν εκδοθεί από την ΕΕΤΤ πριν την έναρξη ισχύος του ν.3431/2006 και αφορούν εκχωρήσεις ραδιοσυχνοτήτων σύμφωνα με την Απόφαση της ΕΕΤΤ 254/72 «Κανονισμός Εκχώρησης Μεμονωμένων Ραδιοσυχνοτήτων σε Σταθμούς Ραδιοεπικοινωνιών για Ιδία Χρήση»(ΦΕΚ 895/Β 716.7.2002), εξακολουθούν να ισχύουν. Οι εκχωρήσεις αυτές, επέχουν θέση χορήγησης ατομικών δικαιωμάτων χρήσης ραδιοσυχνότητας υπό το καθεστώς του παρόντος Κανονισμού, μέχρι την 31η Δεκεμβρίου του έτους λήξης της εκχώρησης. Τα δικαιώματα αυτά δύναται να ανανεώνονται από την ΕΕΤΤ στη μέγιστη διάρκεια των 10 ετών σύμφωνα με τα οριζόμενα στο άρθρο 9 παρ. 1 του παρόντος Κανονισμού. Οι δικαιούχοι των δικαιωμάτων αυτών, υπάγονται σε καθεστώς Γενικής Άδειας. 2.Απονομές ή εκχωρήσεις μεμονωμένων ραδιοσυχνοτήτων ή ζωνών ραδιοσυχνοτήτων που αναφέρονται ρητά σε ειδικές άδειες που χορηγήθηκαν σε παρόχους δικτύων ή/και υπηρεσιών ηλεκτρονικών επικοινωνιών, σύμφωνα με τις προϊσχύουσες διατάξεις, μετατρέπονται, με Αποφάσεις της ΕΕΤΤ, μετά την έναρξη ισχύος του παρόντος, σε δικαιώματα χρήσης ραδιοσυχνοτήτων υπό το καθεστώς του παρόντος κανονισμού και προσαρμόζονται ανάλογα και οι δηλώσεις καταχώρησης. Τα δικαιώματα αυτά, συνοδεύονται από τους όρους και τις υποχρεώσεις που περιλαμβάνονται στην ειδική άδεια που τους είχε χορηγηθεί, συμπεριλαμβανομένης της χρονικής διάρκειας ισχύος της άδειας και του τιμήματος αυτών, τηρούμενης της διάταξης του Άρθρου 69, παρ. 3 και του μέρους Β’ Παράρτημα IX του ν.3431/2006. Τα ως άνω δικαιώματα δύνανται να ανανεώνονται ή να παρατείνονται σύμφωνα με τα οριζόμενα στις παραγράφους 3 και 4 του άρθρου 9 του παρόντος. Σελ. 386,622 Τεύχος      Σελ.        3.Εκχωρήσεις ραδιοσυχνοτήτων που έγιναν υπό καθεστώς ειδικής άδειας σύμφωνα με Απόφαση της ΕΕΤΤ ΑΠ. 210/2/2001 «Κανονισμός Εκχώρησης Μεμονωμένων Ραδιοσυχνοτήτων ή Ζωνών Ραδιοσυχνοτήτων, υπό Καθεστώς Ειδικής Άδειας, για Παροχή Δημόσιων Τηλεπικοινωνιακών Υπηρεσιών» (ΦΕΚ 285/Β/19.3.2001) ή με την νομοθεσία που είχε ισχύσει πριν το κανονισμό αυτό και είναι σε ισχύ επέχουν πλέον θέση δικαιωμάτων χρήσης ραδιοσυχνοτήτων, σύμφωνα με το παρόντα κανονισμό. Τα δικαιώματα αυτά ισχύουν μέχρι τις 31 Δεκεμβρίου του έτους λήξης της Ειδικής Άδειας στο πλαίσιο της οποίας έγινε η εκχώρηση και δύνανται να ανανεώνονται σύμφωνα με την διαδικασία του άρθρου 9 του παρόντος. 4.Άδειες ειδικών ραδιοδικτύων, οι οποίες είχαν χορηγηθεί σύμφωνα με τις διατάξεις του ΝΔ 1244/72 (ΦΕΚ181/Α772) όπως εκάστοτε ισχύει, ήταν σε ισχύ κατά την έναρξη ισχύος του ν. 3431/2006, έχουν κοινοποιηθεί στην ΕΕΤΤ και εξακολουθούν να ισχύουν, εγγράφονται στο Μητρώο Παροχών Δικτύων και Υπηρεσιών Ηλεκτρονικών Επικοινωνιών, σύμφωνα με το άρθρο 28, παρ.4, του ν.3431/2006 και οι αντίστοιχες εγγραφές ραδιοσυχνοτήτων στο Εθνικό Μητρώο Ραδιοσυχνοτήτων (ΕΜΡ) των αδειών αυτών μετατρέπονται σε ατομικό δικαίωμα χρήσης που διέπεται από το παρόντα Κανονισμό. Τα συγκεκριμένα δικαιώματα ισχύουν μέχρι τις 31 Δεκεμβρίου του έτους λήξης της άδειας ειδικού ραδιοδικτύου και δύνανται να ανανεώνονται από την ΕΕΤΤ σύμφωνα με τη διαδικασία του άρθρου 9 του παρόντος κανονισμού. 22.ΔΑ.α.114 Οργάνωση και Λειτουργία των Τηλεπικοινωνιών - Ε.Ε.Τ.Τ. Ειδικά ραδιοδίκτυα τα οποία έχουν λάβει έγκριση από την ΕΕΤΤ αλλά δεν έχουν, μέχρι την ημερομηνία έναρξης ισχύος του παρόντος κανονισμού λάβει Άδεια ειδικού ραδιοδικτύου, οφείλουν να υποβάλουν Δήλωση Καταχώρησης, σύμφωνα με τα οριζόμενα στο Κανονισμό Γενικών Αδειών επισυνάπτοντας την έγκριση του καταστατικού τους κατά περίπτωση από τον οικείο Νομάρχη ή την ΥΙΤΑ, εφόσον εμπίπτουν στις κατηγορίες που αναφέρονται στο άρθρο 28 του ν.3431/2006. 5.Κάθε είδους εκχωρήσεις προσωρινής διάρκειας που έχουν γίνει με την προϊσχύσασα νομοθεσία, διατηρούνται σε ισχύ μέχρι τη λήξη τους. Άρθρο 17 Καταργούμενες Διατάξεις Από την έναρξη ισχύος του παρόντος Κανονισμού καταργείται κάθε γενική ή ειδική διάταξη Απόφασης της ΕΕΤΤ, που αντίκειται στις διατάξεις του παρόντος ή κατά το μέρος που ρυθμίζει κατά διάφορο τρόπο θέματα που ρυθμίζονται με το παρόντα Κανονισμό. Άρθρο 18 Έναρξη Ισχύος Η ισχύς του παρόντος Κανονισμού αρχίζει από τη δημοσίευση του στην Εφημερίδα της Κυβερνήσεως. ΠΑΡΑΡΤΗΜΑ Απαιτούμενα Δικαιολογητικά Για τη χορήγηση Δικαιώματος χρήσης ραδιοσυχνοτήτων υπό καθεστώς γενικής άδειας για τη παροχή δικτύων ή/και υπηρεσιών ηλεκτρονικών επικοινωνιών, ο ενδιαφερόμενος υποβάλλει Αίτηση στην ΕΕΤΤ η οποία περιλαμβάνει: 1.Τα πλήρη στοιχεία του νομικού ή φυσικού προσώπου, στο όνομα του οποίου θα εκδοθεί το Δικαίωμα, καθώς και τον αριθμό πρωτοκόλλου που έχει λάβει από την ΕΕΤΤ για την κατάθεση της Δήλωσης Καταχώρησης-όταν τούτο απαιτείται. 2.Πλήρη στοιχεία του νομίμου εκπροσώπου του αιτούντος και στοιχεία του τεχνικού υπευθύνου (εφόσον υπάρχει). 3.Περιγραφή της υπηρεσίας ραδιοεπικοινωνίας, της σκοπιμότητας, του δικτύου και των υπηρεσιών τις οποίες πρόκειται να παρέχει ο αιτούμενος. 4.Τα πλήρη τεχνικά χαρακτηριστικά εκπομπής και λήψης των ραδιοηλεκτρικών συσκευών, των κεραιών και των σηματοτροφοδοτικών καλίϋδίων που θα χρησιμοποιηθούν. 5.Την ζώνη ραδιοσυχνοτήτων, εντός της οποίας αιτείται την ραδιοσυχνότητα, και τις ζώνες που  προτείνονται από το αιτούντα, σε περίπτωση ενδεχόμενης αδυναμίας Εκχώρησης ραδιοσυχνότητας στην αρχικά προτεινόμενη ζώνη. 6.Στη περίπτωση αίτησης από ραδιοφωνικό ή τηλεοπτικό σταθμό, απαιτείται και η άδεια λειτουργίας του σταθμού ή ελλείψει αυτής, βεβαίωση νομίμου λειτουργίας του σταθμού από το Εθνικό Συμβούλιο Ραδιοτηλεόρασης. 7.Όταν πρόκειται για Σταθερό ή Επίγειο Σταθμό τις γεωγραφικές συντεταγμένες του εν λόγω Σταθμού (με ακρίβεια δεύτερου λεπτού), την ισχύ εκπομπής κάθε πομπού, και την ακριβή κατεύθυνση των κεραιών ή την ακριβή τροχιά που εκτελεί η κεραία (εφόσον πρόκειται για κεραία παρακολούθησης τροχιάς). Επιπλέον προκειμένου για Σταθμό που λειτουργεί σε Προσωρινή Βάση, τις ημερομηνίες έναρξης και λήξης λειτουργίας του Σταθμού. 8.Όταν πρόκειται για Σταθμό Ξηράς, τις γεωγραφικές συντεταγμένες του εν λόγω Σταθμού (με ακρίβεια δεύτερου λεπτού) την ισχύ εκπομπής κάθε πομπού, την επιθυμητή γεωγραφική κάλυψη τον μέγιστο αριθμό χρηστών της υπηρεσίας εντός της γεωγραφικής περιοχής κάλυψης για κάθε Σταθμό Ξηράς, την κατεύθυνση της κεραίας εφόσον αυτή είναι κατευθυντική. καθώς και τις ημερομηνίες έναρξης και λήξης λειτουργίας του Σταθμού εφόσον αυτός λειτουργεί σε Προσωρινή Βάση. 9.Σε περίπτωση Ειδικού Ραδιοδικτύου για επιβατηγά αυτοκίνητα δημόσιας χρήσης με μετρητή (ΤΑΞΙ), βεβαίωση έγκρισης του καταστατικού του ραδιοταξί, από την αρμόδια Νομαρχιακή Αυτοδιοίκηση. Στη περίπτωση ειδικού ραδιοδικτύου που πρόκειται να εγκατασταθεί και να λειτουργήσει στους ελεγχόμενους από την Υπηρεσία Πολιτικής Αεροπορίας χώρους αερολιμένων, απαιτείται η σύμφωνη γνώμη αυτής. 10.Σε περίπτωση Κινητού Σταθμού, ή κατά περίπτωση Επίγειου Κινητού Σταθμού τη γεωγραφική περιοχή μέσα στην οποία ο Σταθμός δύναται να κινηθεί, καθώς και τις ημερομηνίες έναρξης και λήξης λειτουργίας, εφόσον ο εν λόγω Σταθμός λειτουργεί σε Προσωρινή Βάση. 11.Απόδειξη πληρωμής των τελών χρήσης του φάσματος του προηγούμενου έτους, εφόσον πρόκειται για πάροχο που ήδη χρησιμοποιεί ραδιοσυχνότητες. (Μετά τη σελ. 386,622) Σελ. 386,623 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.114 12.Απόδειξη πληρωμής των Διοικητικών τελών. 13.Υπεύθυνες Δηλώσεις του νομίμου εκπροσώπου του αιτούντος, σύμφωνα με τις οποίες η επιχείρηση που εκπροσωπεί έχει λάβει γνώση των υποχρεώσεων της, κατά την ισχύουσα νομοθεσία, προκειμένου να χρησιμοποιήσει στους Σταθμούς του ραδιοηλεκτρικού δικτύου εξοπλισμό, ο οποίος συμμορφώνεται προς : Ι.Την Οδηγία 73/23/ΕΟΚ (ΕΕ Ειδ. Εκδ. Κεφ. 13, τομ.2,σ167) για ηλεκτρολογικό υλικό χαμηλής τάσης. II.Την Οδηγία 89/336/ΕΟΚ (ΕΕ L139, σ19) για την ηλεκτρομαγνητική συμβατότητα και την αντίστοιχη Κ.Υ.Α. 94649/8682/93 (ΦΕΚ Β 688/13.9.1994) όπως εκάστοτε ισχύουν. Την Οδηγία 99/5ΕΚ (ΕΕ L91, σΙΟ) (ΦΕΚ44/Α/2002). Άρθρο 2 Ορισμοί 1.Για την εφαρμογή του παρόντος Κανονισμού οι ακόλουθοι όροι έχουν την έννοια η οποία τους αποδίδεται παρακάτω: Δικαίωμα χρήσης ή εκχώρηση (μίας συχνότητας ή ενός ραδιοηλεκτρικού διαύλου): το δικαίωμα που χορηγείται από την αρμόδια αρχή για την χρησιμοποίηση από έναν σταθμό ραδιοεπικοινωνιών, μίας ραδιοσυχνότητας ή ενός καθορισμένου διαύλου ραδιοσυχνότητας σύμφωνα με καθορισμένες προϋποθέσεις Χρήση ραδιοσυχνότητας σε Πρωτεύουσα Βάση : Αφορά εκχώρηση ραδιοσυχνοτήτων σε σταθμούς οι οποίοι υπόκεινται στους εξής περιορισμούς: α.Έχουν δικαίωμα προστασίας από επιζήμιες παρεμβολές που προκαλούνται από άλλους σταθμούς στους οποίους έχει γίνει εκχώρηση ραδιοσυχνοτήτων σε πρωτεύουσα βάση μεταγενέστερα από αυτούς. β.Δεν πρέπει να προκαλούν επιζήμιες παρεμβολές σε Σταθμούς στους οποίους έχει γίνει εκχώρηση σε πρωτεύουσα βάση, προγενέστερα από αυτούς. γ.Έχουν δικαίωμα προστασίας από επιζήμιες παρεμβολές που προκαλούνται από σταθμούς στους οποίους έχουν εκχωρηθεί ραδιοσυχνότητες σε δευτερεύουσα βάση προγενέστερα ή μεταγενέστερα από αυτούς. Χρήση ραδιοσυχνότητας σε Δευτερεύουσα Βάση: Αφορά εκχώρηση ραδιοσυχνοτήτων σε σταθμούς οι οποίοι έχουν τους εξής περιορισμούς: α.Δεν πρέπει να προκαλούν παρεμβολές στους σταθμούς προπεύουσας υπηρεσίας, ασχέτως αν οι συχνότητες τους εκχωρήθηκαν νωρίτερα ή πρόκειται να εκχωρηθούν μεταγενέστερα. β.Δεν μπορούν να διεκδικούν προστασία από παρεμβολές που προκαλούνται από σταθμούς πρωτεύουσας υπηρεσίας, στους οποίους οι συχνότητες εκχωρήθηκαν νωρίτερα ή πρόκειται να εκχωρηθούν μεταγενέστερα. Σελ. 386,614 Τεύχος      Σελ.        γ.Έχουν δικαίωμα προστασίας από παρεμβολές που προκαλούνται από σταθμούς της ίδιας υπηρεσίας ή άλλης επίσης δευτερεύουσας υπηρεσίας, εφόσον οι συχνότητες των άλλων αυτών Σταθμών εκχωρήθηκαν μεταγενέστερα. Ειδικά Ραδιοδίκτυα κατηγορίας Λ: Τα ειδικά ραδιοδίκτυα που δεν ανήκουν στη κατηγορία Β. Ειδικά ραδιοδίκτυα κατηγορίας Β: Τα ειδικά ραδιοδίκτυα των οποίων η περιοχή λειτουργίας έχει ακτίνα που δεν υπερβαίνει τα 2 χιλιόμετρα ή λειτουργούν εντός σαφώς καθορισμένων ορίων όπως εντός εργοταξίων, αεροδρομίων, κλπ. Η κατηγορία περιλαμβάνει μεταφερόμενα ραδιοδίκτυα με τα ανωτέρω χαρακτηριστικά. Δεν περιλαμβάνονται στη κατηγορία δίκτυα με αναμεταδότη, ανεξάρτητα της ακτίνας λειτουργίας τους. 2.Για τους υπόλοιπους όρους ισχύουν οι ορισμοί του ν. 3431/2006. Σε περίπτωση που κάποιος από τους όρους που χρησιμοποιούνται στο παρόντα Κανονισμό δεν αναφέρεται στον εν λόγω Νόμο, η αντίστοιχη λέξη ή φράση ερμηνεύεται σύμφωνα με τον ΕΚΚΖΣ, τον Καταστατικό Χάρτη και τη Σύμβαση της Διεθνούς Ένωσης Τηλεπικοινωνιών, όσα ορίζονται στο δευτερογενές δίκαιο της Ευρωπαϊκής Ένωσης και αν δεν υπάρχει εκεί, σύμφωνα με τα όσα ορίζονται στον Διεθνή Κανονισμό Ραδιοεπικοινωνιών. 22.ΔΑ.α.114 Οργάνωση και Λειτουργία των Τηλεπικοινωνιών - Ε.Ε.Τ.Τ. Άρθρο 3 Γενικές Αρχές Χρήσης Ραδιοσυχνοτήτων 1.Χρήση ραδιοσυχνοτήτων ή ζωνών ραδιοσυχνοτήτων για την παροχή δικτύων ή/και υπηρεσιών ηλεκτρονικών επικοινωνιών επιτρέπεται σε πρόσωπα που ασκούν νόμιμη δραστηριότητα και υπάγονται σε καθεστώς Γενικής Άδειας παροχής δικτύων ή/και υπηρεσιών ηλεκτρονικών επικοινωνιών, σύμφωνα με τα οριζόμενα στο άρθρο 21του ν.3431/2006 και τον Κανονισμό Γενικών Αδειών της ΕΕΤΤ. 2.Η χρήση των ραδιοσυχνοτήτων που εμπίπτουν στο παρόντα Κανονισμό, διακρίνεται στις εξής κατηγορίες: (α)Χρήση ραδιοσυχνοτήτων ή ζωνών ραδιοσυχνοτήτων στις οποίες ο κίνδυνος πρόκλησης επιζήμιων παρεμβολών είναι αμελητέος και επομένως η χρήση τους εντάσσεται σε καθεστώς Γενικής Άδειας, χωρίς να απαιτείται χορήγηση ατομικού δικαιώματος χρήσης. Ιδίως αφορά ζώνες συχνοτήτων μη αποκλειστικής χρήσης, στις οποίες οι συσκευές που λειτουργούν δεν προστατεύονται από παρεμβολές. (β) Χρήση ραδιοσυχνοτήτων ή ζωνών ραδιοσυχνοτήτων όπου προκειμένου να αποφευχθούν επιβλαβείς παρεμβολές απαιτείται η χορήγηση ατομικού δικαιώματος χρήσης. Η ΕΕΤΤ καθορίζει με τον Κανονισμό Όρων Χρήσης Ραδιοσυχνοτήτων που εκδίδει και επικαιροποιεί σε τακτά διαστήματα, σε ποια από τις ανωτέρω κατηγορίες ανήκει κάθε χρήση μεμονωμένης ραδιοσυχνότητας ή ζώνης ραδιοσυχνοτήτων σύμφωνα με τις διατάξεις του ΕΚΚΖΣ. 3.Οι χρήστες του φάσματος ραδιοσυχνοτήτων μεριμνούν ώστε ο αριθμός των ραδιοδιαύλων και το φάσμα ραδιοσυχνοτήτων τα οποία χρησιμοποιούν να περιορίζεται στο απολύτως απαραίτητο για την πλέον ικανοποιητική κάλυψη των αναγκών παροχής δικτύων και υπηρεσιών ηλεκτρονικών επικοινωνιών. 4.Τα πρόσωπα που κάνουν χρήση ραδιοσυχνοτήτων είναι υπεύθυνα για την τήρηση των όρων χρήσης των ραδιοσυχνοτήτων. Εφόσον χρήστης ραδιοσυχνότητας δεν είναι σε θέση να διασφαλίσει την τήρηση των τεχνικών όρων χρήσης, οφείλει να ορίζει τεχνικό υπεύθυνο ο οποίος φέρει την ευθύνη για την τήρηση των όρων αυτών. 5.Χορήγηση δικαιωμάτων χρήσης ραδιοσυχνοτήτων σε εφαρμογή του παρόντος Κανονισμού, γίνεται σύμφωνα με τον ΕΚΚΖΣ, και τους Κανονισμούς Γενικών Αδειών και Όρων Χρήσης Ραδιοσυχνοτήτων της ΕΕΤΤ. 6.Για κάθε χορήγηση δικαιώματος χρήσης λαμβάνονται υπόψη, πλέον των γενικών αρχών του άρθρου 3 του ν.3431/2006 τα κάτωθι: (α)Η τεχνικά και οικονομικά αποτελεσματική διαχείριση και χρήση του φάσματος των ραδιοσυχνοτήτων, χωρίς επιζήμιες παρεμβολές (β)Η διαθεσιμότητα του φάσματος σε ευρύ πεδίο χρηστών (γ)Η εξασφάλιση της ποιότητας δικτύων και υπηρεσιών ηλεκτρονικών επικοινωνιών. (δ)Τα μοντέλα διάδοσης ηλεκτρομαγνητικών κυμάτων που προβλέπονται από τις σχετικές συστάσεις της Διεθνούς Ένωσης Τηλεπικοινωνιών Ραδιοεπικοινωνιών (ITU-R). (ε)Τα εφαρμόσιμα, κατά περίπτωση, όρια εκπομπών και ατρωσίας, όπως καθορίζονται από τα ευρωπαϊκά και διεθνή και εθνικά πρότυπα και Αποφάσεις, καθώς και τυχόν σχετικές Αποφάσεις της ΕΕΤΤ. (στ)Οι τεχνικές προδιαγραφές του ραδιοεξοπλισμού τον οποίο προτίθεται να χρησιμοποιήσει ο αιτούμενος. 7.Αυτοί στους οποίους έχουν χορηγηθεί δικαιώματα χρήσης, υποχρεούνται να αιτηθούν την ανάκληση του δικαιώματος τους, εφόσον δεν σκοπεύουν να προβούν στη χρήση αυτού. Άρθρο 4 Χρήση Ραδιοσυχνοτήτων  για τις οποίες δεν απαιτείται  χορήγηση ατομικού Δικαιώματος Χρήσης 1.Με τον Κανονισμό Όρων Χρήσης Ραδιοσυχνοτήτων που εκδίδει η ΕΕΤΤ καθορίζονται οι μεμονωμένες ραδιοσυχνότητες ή ζώνες συχνοτήτων για την χρήση των οποίων δεν απαιτείται χορήγηση ατομικού δικαιώματος. Στον ανωτέρω κανονισμό καθορίζονται όροι χρήσης αυτών των συχνοτήτων. 2.Εφόσον οι ανωτέρω ραδιοσυχνότητες δεν χρησιμοποιούνται για παροχή δημόσιων δικτύων ή/και υπηρεσιών ηλεκτρονικών επικοινωνιών, δεν απαιτείται κοινοποίηση χρήσης της συχνότητας και των τεχνικών χαρακτηριστικών των σταθμών, εκτός αν ορίζεται διαφορετικά στο Κανονισμό Όρων Χρήσης Φάσματος Ραδιοσυχνοτήτων. 3.Οι πάροχοι δημόσιων δικτύων ή/και υπηρεσιών ηλεκτρονικών επικοινωνιών που χρησιμοποιούν συχνότητες για τις οποίες δεν απαιτείται ατομικό δικαίωμα χρήσης, υποχρεούνται να κοινοποιούν στην ΕΕΤΤ ανά εξάμηνο τις θέσεις και τα τεχνικά χαρακτηριστικά των σταθμών ραδιοεπικοινωνίας των δικτύων τους με την επιφύλαξη πρόσθετων υποχρεώσεων που τυχόν ορίζονται στον Κανονισμό Όρων Χρήσης Ραδιοσυχνοτήτων. (Μετά τη σελ. 386,614) Σελ. 386,615 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.114 Άρθρο 5 Χορήγηση Δικαιωμάτων Χρήσης  χωρίς περιορισμό του αριθμού τους 1.Εφόσον δεν προκύπτει ανάγκη να περιορισθεί ο αριθμός των δικαιωμάτων χρήσης σε μια ζώνη ραδιοσυχνοτήτων, η χορήγηση των δικαιωμάτων στη ζώνη αυτή γίνεται με σειρά χρονικής προτεραιότητας και σύμφωνα με τα οριζόμενα στον Κανονισμό Όρων Χρήσης Ραδιοσυχνοτήτων και τον ΕΚΚΖΣ. 2.Η ΕΕΤΤ χορηγεί τα δικαιώματα χρήσης σε συμφωνία με τα προβλεπόμενα στον Κανονισμό Όρων Χρήσης Ραδιοσυχνοτήτων και τον ΕΚΚΖΣ. 3.Δικαίωμα χρήσης σε προσωρινή βάση χορηγείται στις περιπτώσεις παροχής δικτύων ή/και υπηρεσιών ηλεκτρονικών επικοινωνιών για την υποστήριξη γεγονότων περιορισμένης χρονικής διάρκειας, όπως ιδίως αθλητικών και πολιτιστικών. 4.Με την επιφύλαξη των περιπτώσεων που απαιτούν Διεθνή Συντονισμό και του Άρθρου 6 του παρόντος Κανονισμού, τα δικαιώματα χρήσης χορηγούνται εντός έξι εβδομάδων από την υποβολή πλήρους αίτησης σύμφωνα με το Παράρτημα της παρούσης. Στη 7 περίπτωση Διεθνούς Συντονισμού, η προθεσμία αρχίζει μετά την ολοκλήρωση της διαδικασίας του Διεθνούς Συντονισμού. 5.Για τη χορήγηση των δικαιωμάτων χρήσης οι ενδιαφερόμενοι υποβάλλουν αίτημα σύμφωνα με το υπόδειγμα που δημοσιεύεται στην ιστοσελίδα της ΕΕΤΤ. Το εν λόγω αίτημα κατατίθεται στην ΕΕΤΤ με τα απαραίτητα δικαιολογητικά που περιγράφονται στο Παράρτημα του παρόντος. Η ΕΕΤΤ εξετάζει αν: (α)Η αίτηση είναι πλήρης και περιέχει όλα τα απαιτούμενα δικαιολογητικά, σύμφωνα με το Παράρτημα της παρούσας. (β)Οι ζώνες ραδιοσυχνοτήτων οι οποίες αναφέρονται στην αίτηση μπορούν να χρησιμοποιηθούν για τη παροχή των Υπηρεσιών Ραδιοεπικοινωνίας για τις οποίες ο αιτούμενος δηλώνει στην αίτηση του, σύμφωνα με τον ΕΚΚΖΣ και πρόκειται να χρησιμοποιηθούν σύμφωνα με τα οριζόμενα στο Κανονισμό Όρων Χρήσης Ραδιοσυχνοτήτων της ΕΕΤΤ. Αν για τις ζώνες αυτές δεν υπάρχει πρόβλεψη από Αποφάσεις της ΕΕΤΤ ή τον ΕΚΚΖΣ, εφαρμόζονται οι διεθνείς Αποφάσεις ή Συστάσεις. (γ)Ο αιτούμενος τηρεί όλες τις υποχρεώσεις του σχετικά με τη καταβολή τελών του φάσματος ραδιοσυχνοτήτων, εφόσον χρησιμοποιεί ήδη ραδιοσυχνότητες. Σελ. 386,616 Τεύχος      Σελ.        (δ)Ο αιτούμενος με τη συγκεκριμένη αίτηση του, δεν υπερβαίνει τα όρια που καθορίζονται στη παράγραφο 11 του παρόντος άρθρου. Στην περίπτωση που δεν πληρείται κάποια από τις ανωτέρω προϋποθέσεις, η αίτηση δεν διεκπεραιώνεται και επιστρέφεται στον αιτούμενο. 6.Σε περίπτωση κατά την οποία η αίτηση πληροί τις προϋποθέσεις της προηγούμενης παραγράφου, η ΕΕΤΤ εξετάζει περαιτέρω την αίτηση με βάση και τα οριζόμενα στο Άρθρο 3 του παρόντος Κανονισμού και εκχωρεί το σύνολο ή μέρος των αιτούμενων ραδιοσυχνοτήτων. Η αίτηση ή μέρος αυτής απορρίπτεται με αιτιολογημένη Απόφαση, ιδίως αν συντρέχουν τουλάχιστον ένας εκ των ακόλουθων λόγων; (α)Δεν-πληρούνται οι προϋποθέσεις του άρθρου 3, παρ. 6, του παρόντος. (β)Υπάρχουν λάθη ή ελλείψεις στα απαραίτητα τεχνικά στοιχεία που πρέπει να υποβληθούν, και τα οποία αναφέρονται στο Παράρτημα του παρόντος Κανονισμού. (γ)Από τον έλεγχο των στοιχείων του φακέλου του προκύπτει ότι, δεν υπάρχει διαθέσιμη ραδιοσυχνότητα, που να μπορεί να χρησιμοποιηθεί στη συγκεκριμένη γεωγραφική περιοχή από το συγκεκριμένο Σταθμό Ραδιοεπικοινωνιών χωρίς να προκληθούν επιζήμιες παρεμβολές σε νομίμως λειτουργούντες Σταθμούς. Σε αυτή τη περίπτωση είναι δυνατή η χορήγηση δικαιώματος σε άλλη ζώνη ραδιοσυχνοτήτων εφόσον έχει προσδιοριστεί τέτοια στην αίτηση. 22.ΔΑ.α.114 Οργάνωση και Λειτουργία των Τηλεπικοινωνιών - Ε.Ε.Τ.Τ. (δ)Με βάση τη θεωρητική ανάλυση η ισοδύναμη ισοτροπικά ακτινοβολούμενη ισχύς εκπομπής ή η φασματική πυκνότητα ισχύος είναι μεγαλύτερη από τα μέγιστα επιτρεπτά όρια που θέτουν οι προβλεπόμενες ραδιοδιεπαφές ή ο Διεθνής Κανονισμός Ραδιοεπικοινωνιών, για τη συγκεκριμένη υπηρεσία. (ε)Ο αιτών δεν έχει προσκομίσει εντός της προθεσμίας που του έχει τεθεί, οποιεσδήποτε επιπλέον πληροφορίες που του έχουν ζητηθεί για την διεκπεραίωση της αίτησης του. 7.Σε περίπτωση κατά την οποία από την εξέταση του αιτήματος προκύπτει ότι πληρούνται οι όροι για την χορήγηση του δικαιώματος, εκδίδεται η ατομική διοικητική πράξη χορήγησης του δικαιώματος των ραδιοσυχνοτήτων και ενημερώνεται το Εθνικό Μητρώο Ραδιοσυχνοτήτων. 8.Η ΕΕΤΤ δύναται να προσδιορίζει στο δικαίωμα την αποκλειστική ή μη αποκλειστική χρήση μεμονωμένων ραδιοσυχνοτήτων ή ζωνών ραδιοσυχνοτήτων καθώς και τους τεχνικούς όρους χρήσης του δικαιώματος, με τρόπο ώστε να εξασφαλίζει την ορθολογική, ασφαλή και αποτελεσματική χρήση του φάσματος. Για το λόγο αυτό δεν δεσμεύεται από συγκεκριμένες τιμές των τεχνικών χαρακτηριστικών τα οποία τυχόν περιέχονται στην αίτηση χορήγησης του δικαιώματος και δύναται να προσδιορίζει διαφορετικούς όρους οι οποίοι, ενδεικτικά, μπορεί να αφορούν την ισχύ εκπομπής, την πόλωση των κεραιών ή τις συχνότητες εκπομπής/λήψης, (εφόσον η αίτηση εκχώρησης αναφέρεται σε συγκεκριμένες ραδιοσυχνότητες ή ραδιοδιαύλους). 9.Ο δικαιούχος μπορεί να ζητήσει εγγράφως την ανάκληση του δικαιώματος του, αν κρίνει ότι οι όροι χρήσης που προσδιορίζονται σε αυτό δεν τον ικανοποιούν. Εφόσον ο δικαιούχος δεν ζητήσει εγγράφως την ανάκληση του δικαιώματος εντός δεκαπέντε ημερών από την ημερομηνία αποστολής της σχετικής Απόφασης σε αυτόν, υποχρεούται να καταβάλλει τα τέλη ραδιοσυχνοτήτων που αντιστοιχούν στο δικαίωμα, μέχρι την ημερομηνία ανάκλησης του δικαιώματος. 10.Η εξέταση κάθε αίτησης γίνεται κατά χρονική προτεραιότητα ανά ζώνη ραδιοσυχνοτήτων με βάση τον αριθμό πρωτοκόλλου κατάθεσης της αίτησης στην ΕΕΤΤ, εκτός αν πρόκειται για αιτήσεις που αφορούν: (α)Δικαιώματα χρήσης σε προσωρινή βάση. (β) Θέματα δημόσιας τάξης και ασφάλειας, δημόσιας υγείας ή γενικότερα λόγους δημόσιου συμφέροντος. (γ) Περιπτώσεις εκτάκτων αναγκών, με την επιφύλαξη ότι η χορήγηση ισχύει μόνο για το χρονικό διάστημα της έκτακτης ανάγκης. Σε κάθε μια από τις παραπάνω περιπτώσεις εφαρμόζεται η διαδικασία η  οποία αναφέρεται στο παρόν άρθρο στη περίπτωση όμως αυτή η αίτηση εγκρίνεται, ως έχει ή υπό όρους, ή απορρίπτεται, εντός 20 ημερών από την υποβολή της πλήρους αίτησης. 11.Ειδικά για τη περίπτωση της σταθερής υπηρεσίας ο αριθμός των μονόδρομων ζεύξεων που θα μπορεί να αιτηθεί κάθε ενδιαφερόμενος δεν πρέπει να ξεπερνάει τις 48 ανά εβδομάδα, συμπεριλαμβανομένων των αιτήσεων για τροποποίηση υφιστάμενων ζεύξεων. Σε εξαιρετικές περιπτώσεις κατόπιν σχετικής Απόφασης της ΕΕΤΤ, το ανωτέρω όριο είναι δυνατόν να αυξηθεί, κατόπιν αίτησης του ενδιαφερόμενου έως 100 μονόδρομες ζεύξεις ανά εβδομάδα. Τα ανωτέρω όρια δεν ισχύουν για αιτήσεις ανάκλησης. 12.Η ΕΕΤΤ, με Αποφάσεις της, δύναται να ορίζει τους όρους και τη διαδικασία που πρέπει να ακολουθείται για την ηλεκτρονική υποβολή των αιτήσεων για τη χορήγηση δικαιωμάτων. 13.Ιδιαίτερα για τη χορήγηση δικαιώματος σε ραδιοφωνικό ή τηλεοπτικό σταθμό για τη μεταφορά ραδιοφωνικού ή τηλεοπτικού σήματος, απαιτείται ο ραδιοφωνικός ή τηλεοπτικός σταθμός να λειτουργεί νομίμως, σύμφωνα με τις διατάξεις της κείμενης νομοθεσίας. 14. Δικαιώματα χρήσης συχνοτήτων χορηγούνται για τη λειτουργία δικτύων της κινητής υπηρεσίας, συμπεριλαμβανομένων των ειδικών ραδιοδικτύων κατηγορίας Α ή Β. Άρθρο 6 Διαδικασία Χορήγησης Δικαιωμάτων με Περιορισμό του Αριθμού τους 1.Περιορισμός του αριθμού των δικαιωμάτων είναι δυνατός εάν τούτο είναι απαραίτητο για τη διασφάλιση της αποδοτικής χρήσης του φάσματος. Στην περίπτωση αυτή, η προθεσμία για τη χορήγηση των δικαιωμάτων μπορεί να επιμηκυνθεί στους οκτώ (8) συνολικά μήνες, από την έναρξη της διαδικασίας συγκριτικής ή ανταγωνιστικής επιλογής. 2.Η ΕΕΤΤ εξετάζει σε τακτά διαστήματα κατά πόσον είναι αναγκαίο να επιβληθεί περιορισμός στον αριθμό δικαιωμάτων χρήσης που θα χορηγηθούν προκειμένου να διασφαλισθεί η αποδοτική χρήση και διαχείριση της τρέχουσας και μελλοντικής ζήτησης για ραδιοσυχνότητες. (Μετά τη σελ. 386,616) Σελ. 386,617 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.114 3.Στην περίπτωση περιορισμού των δικαιωμάτων χρήσης ραδιοσυχνοτήτων, με σχετική απόφαση του Υπουργού Μεταφορών και Επικοινωνιών και κατόπιν σχετικής εισήγησης της ΕΕΤΤ, διενεργείται από την ΕΕΤΤ δημόσια διαβούλευση. 4.Μετά την λήξη της διαβούλευσης η ΕΕΤΤ δύναται να εισηγείται προς τον Υπουργό Μεταφορών και Επικοινωνιών τον περιορισμό του αριθμού των δικαιωμάτων χρήσης και το είδος της διαγωνιστικής διαδικασίας που πρόκειται να εφαρμοστεί. 5.Μετά από την σχετική απόφαση του Υπουργού Μεταφορών και Επικοινωνιών η ΕΕΤΤ, με Απόφαση της, δημοσιεύει τα τεύχη προκήρυξης του Διαγωνισμού στα οποία προσδιορίζει λεπτομερώς τη διαδικασία και τους όρους του διαγωνισμού με στόχο την διασφάλιση της τήρησης των γενικών αρχών του άρθρου 3 του ν.3431/2006. Η ΕΕΤΤ με ιδικά αιτιολογημένη απόφαση της διατηρεί το δικαίωμα να αποκλείσει από το διαγωνισμό συγκεκριμένο ενδιαφερόμενο, για τη διασφάλιση της δημόσιας τάξης, ασφάλειας, ή του ανταγωνισμού. 6.Η ΕΕΤΤ δύναται να επανεξετάζει τον περιορισμό του αριθμού των προς χορήγηση δικαιωμάτων χρήσης ραδιοσυχνοτήτων και κατόπιν διενέργειας δημόσιας διαβούλευσης να εισηγείται την μεταβολή του αριθμού στον Υπουργό Μεταφορών και Επικοινωνιών. 7.Στην περίπτωση που το ατομικό δικαίωμα χρήσης που χορηγείται δεν προσδιορίζει την θέση κάθε σταθμού ραδιοεπικοινωνίας του δικτύου, ο κάτοχος του δικαιώματος υποχρεούται να κοινοποιεί στην ΕΕΤΤ ανά εξάμηνο τις θέσεις των εγκατεστημένων σταθμών του δικτύου του, και τα τεχνικά χαρακτηριστικά αυτών. Άρθρο 7 Όροι που δύναται να συνοδεύουν  το Δικαίωμα Χρήσης 1.Η χρήση των ραδιοσυχνοτήτων για τις οποίες έχει εκχωρηθεί δικαίωμα. πρέπει να γίνεται κατά τρόπο που να εξασφαλίζεται ότι δεν επέρχεται οποιαδήποτε επιζήμια παρεμβολή σε άλλη ραδιοσυχνότητα που χρησιμοποιείται σε πρωτεύουσα βάση και να είναι απολύτως σύμφωνη με τους όρους οι οποίοι αναφέρονται στο εν λόγω δικαίωμα και το Κανονισμό Όρων Χρήσης Ραδιοσυχνοτήτων της ΕΕΤΤ. 2.Η ΕΕΤΤ δύναται να επιβάλει όρους που συνοδεύουν τα δικαιώματα χρήσης, οι οποίοι είναι υποχρεωτικοί για τους χρήστες των ραδιοσυχνοτήτων. Οι όροι αυτοί είναι ιδίως οι εξής: Σελ. 386,618 Τεύχος      Σελ.      (α)Καθορισμός της υπηρεσίας ή του τύπου του δικτύου ή της τεχνολογίας για τα οποία χορηγήθηκαν τα δικαιώματα χρήσης της συχνότητας, συμπεριλαμβανομένης, ανάλογα με τη περίπτωση της αποκλειστικής χρήσης μιας συχνότητας. (β)Πραγματική και αποδοτική χρήση των συχνοτήτων, συμπεριλαμβανομένων, ανάλογα με την περίπτωση, απαιτήσεων κάλυψης. (γ)Τεχνικοί και λειτουργικοί όροι που είναι αναγκαίοι για την αποφυγή επιβλαβών παρεμβολών και για τον περιορισμό της έκθεσης του κοινού, εν γένει, σε ηλεκτρομαγνητικά πεδία, όταν οι όροι αυτοί διαφέρουν από τους όρους που περιέχονται στη γενική άδεια. (δ)Μέγιστη διάρκεια, σύμφωνα με το άρθρο 24 του νόμου ν.3431/2006, με την επιφύλαξη των τυχόν τροποποιήσεων του Ε.Κ.Κ.Ζ.Σ. (ε)Συμβατική μεταβίβαση δικαιωμάτων και όροι για την εν λόγω μεταβίβαση, σύμφωνα με τον ν.3431/2006. (στ)Τέλη χρήσης σύμφωνα με το άρθρο 61 του ν.3431/2006. (ζ)Ενδεχόμενες υποχρεώσεις που έχει αναλάβει η επιχείρηση, η οποία αποκτά το δικαίωμα χρήσης κατά τη διαδικασία ανταγωνιστικής ή συγκριτικής επιλογής, κατά τη διαδικασία του άρθρου 6 του παρόντος Κανονισμού. (η)Υποχρεώσεις δυνάμει σχετικών διεθνών συμφωνιών που αφορούν τη χρήση συχνοτήτων. 3.Ο δικαιούχος υποχρεούται να καταβάλλει τέλη για τα δικαιώματα που του έχουν χορηγηθεί, κατόπιν έγγραφης ειδοποίησης της ΕΕΤΤ. Τα τέλη καθορίζονται με σχετική Κανονιστική Απόφαση της ΕΕΤΤ. 22.ΔΑ.α.114 Οργάνωση και Λειτουργία των Τηλεπικοινωνιών - Ε.Ε.Τ.Τ. 4.Ο εξοπλισμός που χρησιμοποιεί ο δικαιούχος θα πρέπει να είναι σύμφωνος με τους όρους άσκησης του δικαιώματος και το π.δ. 44/2002 (ΦΕΚ 44/Α/2002). Άρθρο 8 Διεθνής Συντονισμός 1.Οποιαδήποτε χορήγηση νέου δικαιώματος ή τροποποίηση υφιστάμενου δικαιώματος γίνεται κατά τρόπο ώστε να αποφεύγεται η πρόκληση επιζήμιας παρεμβολής σε υπηρεσίες που προσφέρονται από Σταθμούς άλλης χώρας που χρησιμοποιούν συχνότητες εκχωρηθείσες σύμφωνα με τον Πίνακα Κατανομής Συχνοτήτων και τις άλλες διατάξεις του Κανονισμού Ραδιοεπικοινωνιών, τα χαρακτηριστικά των οποίων εκχωρήσεων έχουν καταγραφεί στο Διεθνές Μητρώο Συχνοτήτων. 2.Σε κάθε περίπτωση, απαιτείται διεθνής συντονισμός όταν υπάρχει σοβαρή πιθανότητα πρόκλησης επιζήμιας παρεμβολής σε Υπηρεσίες Ραδιοεπικοινωνίας που παρέχονται από νομίμως λειτουργούντες σταθμούς άλλης χώρας. 3.Στην περίπτωση ανάγκης Διεθνούς Συντονισμού εφαρμόζονται οι σχετικές διατάξεις του Κανονισμού Ραδιοεπικοινωνιών όπως εκάστοτε ισχύουν. Το αίτημα για το οποίο απαιτείται διεθνής συντονισμός αποστέλλεται στο Υπουργείο Μεταφορών και Επικοινωνιών. Άρθρο 9 Διάρκεια και Ανανέωση Δικαιώματος 1.Με την επιφύλαξη των όρων χρήσης ραδιοσυχνοτήτων που αναφέρονται στο δικαίωμα και εξαιρουμένων των περιπτώσεων δικαιωμάτων που χορηγούνται υπό συνθήκες περιορισμού του αριθμού τους, η διάρκεια του δικαιώματος δεν υπερβαίνει τα 10 έτη. Στη περίπτωση των δικαιωμάτων μέγιστης διάρκειας, η ισχύς του δικαιώματος λήγει την 31 Δεκεμβρίου του ένατου κατά σειρά έτους που ακολουθεί το έτος χορήγησης του δικαιώματος. Με την επιφύλαξη της τροποποίησης των όρων χρήσης των ραδιοσυχνοτήτων που περιλαμβάνονται στο δικαίωμα και εφόσον πληρούνται αθροιστικά οι ακόλουθες προϋποθέσεις: (α) έχουν τηρηθεί οι όροι χρήσης των συχνοτήτων που περιλαμβάνονται στο δικαίωμα, (β) έχουν πληρωθεί ανελλιπώς και εμπροθέσμως τα τέλη χρήσης, και (γ) δεν έχει γίνει αναστολή ή ανάκληση του δικαιώματος χρήσης, το δικαίωμα χρήσης ανανεώνεται χωρίς την υποχρέωση καταβολής διοικητικών τελών από την ΕΕΤΤ για την ως άνω μέγιστη διάρκεια εκτός αν ο δικαιούχος αιτηθεί εγκαίρως και τουλάχιστον 60 ημέρες πριν την λήξη του την μη ανανέωση του. Σε περίπτωση που η διάρκεια του δικαιώματος είναι μικρότερη της μεγίστης, το δικαίωμα δεν ανανεώνεται αυτοδικαίως από την ΕΕΤΤ αλλά μόνο κατόπιν σχετικής αίτησης του ενδιαφερόμενου και ισχύει μέχρι την ημερομηνία λήξης που αναφέρεται στο δικαίωμα. Η ΕΕΤΤ διατηρεί το δικαίωμα να ορίσει μικρότερη διάρκεια δικαιώματος είτε κατά την αρχική χορήγηση είτε κατά την ανανέωση για λόγους που αφορούν τη τήρηση των γενικών αρχών του άρθρο 3 του Ν 3431/2006 και της παραγράφου 5 του άρθρου 3 του παρόντος Κανονισμού. Η ΕΕΤΤ δύναται να μην ανανεώσει το δικαίωμα, αν συντρέχει κάποιος από τους λόγους απόρριψης της αίτησης, οι οποίοι αναφέρονται στο άρθρου 5 του παρόντος. 2.Η διάρκεια δικαιώματος χρήσης που χορηγείται σε προσωρινή βάση δεν υπερβαίνει τους δύο μήνες και μπορεί να ανανεώνεται άπαξ έως δύο μήνες επιπλέον. 3.Για τις περιπτώσεις δικαιωμάτων χρήσης που χορηγούνται υπό καθεστώς περιορισμού του αριθμού τους, ισχύει η διάρκεια που αναφέρεται στο δικαίωμα χρήσης που χορηγείται στους δικαιούχους στα πλαίσια της εκάστοτε διαγωνιστικής διαδικασίας. Ανανέωση του δικαιώματος αυτού δύναται να γίνει μετά από αίτηση του δικαιούχου η οποία υποβάλλεται τουλάχιστον 18 μήνες πριν από την λήξη του δικαιώματος. Πριν από την λήψη Απόφασης η ΕΕΤΤ μπορεί να αιτείται οποιαδήποτε στοιχεία κρίνει απαραίτητα για την εξέταση του αιτήματος. Για την λήψη της Απόφασης η ΕΕΤΤ δύναται να λαμβάνει υπόψη ιδίως τα κριτήρια της παραγράφου 6 του άρθρου 3 του παρόντος. Σε περίπτωση λήψης Απόφασης ανανέωσης του δικαιώματος η ΕΕΤΤ προσδιορίζει την διάρκεια και το αναλογούν τίμημα ενώ δύναται να προβεί και σε τροποποίηση των όρων του δικαιώματος σύμφωνα με τον παρόντα κανονισμό και τις γενικές αρχές του άρθρου 3 του ν.3431/2006. 4.Για τις περιπτώσεις δικαιωμάτων χρήσης που χορηγούνται υπό καθεστώς περιορισμού του αριθμού τους ο δικαιούχος δύναται να αιτηθεί την παράταση της διάρκειας ισχύος του δικαιώματος χρήσης, η οποία χορηγείται με απόφαση της ΕΕΤΤ. Η χρονική διάρκεια της παράτασης δεν μπορεί να υπερβεί τα δύο έτη και ο δικαιούχος υποχρεούται στην καταβολή του αναλογούντος για την συγκεκριμένη χρονική περίοδο τιμήματος. Πριν από την λήψη Απόφασης η ΕΕΤΤ μπορεί να αιτείται οποιαδήποτε στοιχεία κρίνει απαραίτητα για την εξέταση του αιτήματος. (Μετά τη σελ. 386,618) Σελ. 386,619 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.114

[Source: greek_legal_code_raptarchis | Tokens: 36513]